Blitsbokke en Kiwi’s in eindstryd | Netwerk24
Deur Marnus Kok 07 Desember 2019 14:02
Suid-Afrika se Rosko Specman. Foto: Getty Images
Die Blitsbokke het hul plek in die eindstryd van die Doebai-sewestoernooi bespreek deur Samoa Saterdag in die halfeind af te ransel.
Suid-Afrika het ses drieë ingeryg om met 38-5 te wen – en gewys dat hy in Dubai is om te wen.
Die Samoane het duidelik gedink hulle gaan die Suid-Afrikaners met ’n fisieke aanslag aandurf, maar toe word vuur met vuur beveg. Want Zain Davids en Chris Dry het Samoa van hul eie medisyne gegee. Eintlik net honderd maal erger.
Wanneer die Blitsbokke die bal gehad het, het dit omtrent elke keer op ’n drie uitgeloop. En weer eens was Rosko Specman die spil waarom die wenspan gedraai het.
Suid-Afrika kom nou in die eindstryd teen Nieu-Seeland, die verdedigende kampioen, in Doebai te staan. Die Kiwi’s het Engeland in die ander halfeind met 19-12 geklop.
Die eindstryd word om 17:02 beslis.
Suid-Afrika 38 (19): Drieë: Zain Davids, Chris Dry, Siviwe Soyizwapi, Ruhan Nel, Seabelo Senatla, Selvyn Davids. Doelskoppe: Justin Geduld (2), Selvyn Davids (2).
Samoa 7 (7): Drie: Paul Scanlan. Doelskop: Tomasi Alosio.
Meer oor: Chris Dry | Seabelo Senatla | Rosko Specman | Doebai-Sewestoernooi | Blitsbokke | Sewesrugby